చిరంజీవి సర్జా

చిరంజీవి సర్జా (అక్టోబరు 17, 1980 - జూన్ 7, 2020) కన్నడ సినిమా నటుడు. అర్జున్ సర్జా మేనల్లుడైన చిరంజీవి సర్జా 2009లో సినిమారంగంలోకి ప్రవేశించి 22 కన్నడ సినిమాల్లో నటించాడు.

 జీవిత విషయాలు 
చిరంజీవి సర్జా 1980, అక్టోబరు 17న విజయ్ కుమార్, అమ్మాజీ దంపతులకు కర్నాటక రాష్ట్రంలోని బెంగళూరులో జన్మించాడు. ఇతని తాత శక్తి ప్రసాద్, సోదరుడు ధ్రువ సర్జా కూడా సినిమా నటులే. బెంగళూరులోని బాల్డవిన్ బాయ్స్ ఉన్నత పాఠశాలలో ఉన్నత విద్యను, విజయ కళాశాలలో డిగ్రీ పూర్తిచేశాడు.

 వివాహం 
2017, అక్టోబరులో సినీనటి మేఘనారాజ్ తో చిరంజీవి సర్జా నిశ్చితార్థం జరిగింది. 2018 ఏప్రిల్ 30న క్రిస్టియన్ సాంప్రదాయం ప్రకారం, 2018 మే 2న హిందూ సాంప్రదాయం ప్రకారం ప్యాలెస్ గ్రౌండ్‌లో వివాహం జరిగింది.https://english.manoramaonline.com/entertainment/entertainment-news/2020/06/07/chiranjeevi-sarja-and-meghana-raj-were-eagerly-awaiting-an-addit.html

 సినిమారంగం 
అర్జున్ సర్జాతో కలిసి నాలుగేళ్ళపాటు సహాయ దర్శకుడిగా పనిచేశాడు. 2009లో మామ కిషోర్ సర్జా దర్శకత్వం వహించిన వాయుపుత్ర సినిమాతో తన నటనా జీవితాన్ని ప్రారంభించిన చిరంజీవి సర్జాకు ఉత్తమ తొలిచిత్ర నటుడిగా ఇన్నోవేటివ్ ఫిల్మ్ అవార్డు లభించింది. ఇతర భాషా చిత్రాల రీమేక్‌లైన వరదనాయక (2013), విజిల్ (2013), చంద్రలేఖ (2014), రుద్ర తాండవ (2015), అమ్మా ఐ లవ్ యు (2018) మొదలైన చిత్రాలలో నటించాడు.

 నటించిన చిత్రాలు 
 సంవత్సరం  సినిమా పేరు  పాత్ర  ఇతర లంకెలు 2009  వాయుపుత్ర  బాలు  ఇన్నోవేటీవ్ ఫిల్మ్ అవార్డు (తొలిచిత్రం)     2010 గండదే కృష్ణ చిరు చిరు  2011  దండం దశగుణం సూర్య ఐపిఎస్  కెంపెగౌడ  రామ్  అతిథి పాత్ర  2013 వరదనాయక హరి  విజిల్ రామ్  2014 చంద్రలేఖ చందు   అజిత్ అజిత్  2015 రుద్ర తాండవ శివరాజ్  ఆటగర మృత్యుంజయ్  రామ్ లీలా రామ్  2017 ఆకే  అర్జున్/శివ భర్జారి సైనికుడు అతిథి పాత్ర2018 ప్రేమ బహర చిరంజీవి సర్జా జై హనుమంత పాటలో అతిథి పాత్ర సంహార శ్రీశైల  సీజర్ సీజర్ అమ్మా ఐ లవ్ యూ  సిద్ధార్ధ్ 2019 సింగా సింగా  2020 ఖాకీ చిరు  ఆద్య ఆదిత్య శంకర్ శివార్జున శివ  రాజమార్తాండా రాజా పోస్టు ప్రొడక్షన్ ఏప్రిల్  చిత్రీకరణలో ఉంది రణం  చిత్రీకరణలో ఉందిక్షత్రియచిత్రీకరణలో ఉంది

 మరణం 
2020, జూన్ 6న సర్జా మూర్ఛ రావడంతో ఉపిరి తీసుకోలేని స్థితిలో బాధపడ్డాడు. మరుసటి రోజు (జూన్ 7న) మధ్యాహ్నం 1:10 గంటలకు ఛాతీ నొప్పి అధికంగా రావడంతో కుప్పకూలిపోయాడు. వెంటనే జయనగర్ లోని ఒక ప్రైవేట్ ఆసుపత్రికి తరలించగా, మధ్యాహ్నం 3:48 గంటలకు గుండెపోటుతో చిరంజీవి సర్జా చనిపోయినట్లు వైద్యులు ప్రకటించారు. జూన్ 8న కనకపుర రోడ్‌లోని ధ్రువ సర్జా ఫామ్‌హౌస్‌లో అంత్యక్రియలు  జరిగాయి.

 మూలాలు 

 ఇతర లంకెలు 

వర్గం:1980 జననాలు
వర్గం:2020 మరణాలు
వర్గం:కన్నడ సినిమా నటులు